**Protokoll fra styremøte i Midt-Norge Travforbund på Leangen, tirsdag 07.06.16 kl 18.00 – kl 21.00.**

Tilstede: Edmund Morewood, Ketil Oksvold, Noralf Brækken, Geir Trøan, Bjørn Steinshaug, Jorunn Okkenhaug og forbundssekretær Sverre Hosen

Ikke møtt: Laila Næve

**Saksliste:**

**Sak 1: Godkjenning av protokoll fra 21.04.16 og 10.05.16**

**Styrets vedtak:**

**Protokollene ble godkjent og signert**

**Sak 2: Nye Leangen**

Med bakgrunn i utsettelsen av voldgiftssaken om salget av Leangen, la Edmund Morewood frem et utkast til «Notat til styret i DNT fra styret i MNTF».

**Styrets vedtak:**

**Notatet ble vedtatt og underskrevet av styrets medlemmer. Notatet sendes til alle DNT styrets medlemmer onsdag 08.06.16.**

**Sak 3: Ekstraordinær generalforsamling 22.05.16**

Avholdt i lokalene til Gauldal Travsportlag på Gauldal Travpark i Vollmarka.

**Styrets vedtak:**

**Styret ga ros til forbundssekretæren – Sverre Hosen, for god tilrettelegging og for å være godt forberedt, med gode og klare svar.**

**Styret ga også ros til møteleder Anders Morken for en god gjennomføring og ledelse av generalforsamlingen.**

**Styret takket Gauldal Travsportlag for lån av lokalene, tilretteleggingen for møtet og serveringen under møtet.**

**Styret vil legge flere arrangementer ut i regionene.**

**Sak 4: Aktivitetsplan 2016**

Forbundssekretæren gjennomgikk status for aktivitetsplanen.

**Styrets vedtak**

**Forbundssekretæren sender inn forslag til endringer av DNTs løpsreglement for gjennomføring av prøveløp og mønstringsløp.**

**Ønsker regionene tillitsmannskurs, medlemsregisterkurs, kan forbundssekretærene arrangere dette.**

**Det må søkes å få arrangert «oppgraderingskurs» for funksjonærer ved lokalkjøringer.**

**Styrets medlemmer setter fokus på Til Start for unghester og eldre ustartede hester.**

**Styrets medlemmer øker fokus på vedlikehold av medlemsregistret i lagene.**

**Forbundssekretæren setter opp møtekalender. Neste styremøte 23. august.**

**Generalforsamling i Midt-Norge Travforbund 2017 arrangeres søndag 12. mars 2017.**

**Fremtidige aktivitetsplaner settes opp med kolonner for ansvarshavende, tidsplan og gjennomført.**

**Sak 5: Landsråd DNT 11.06.16**

Landsråd avholdes på Bjerke lørdag 11. juni, hvor Edmund og Ketil deltar. Edmund har meldt inn sak til Landsrådet, vedrørende Nye Leangen.

**Styrets vedtak:**

**Edmund og Ketil orienterer Landsrådet om utviklingen i Nye Leangen og om hvordan styret i Midt-Norge Travforbund ser på utsettelsen av voldgiftssaken om salget av Leangen.**

**Sak 6: Høstkonferanse MNTF 2016**

Forbundssekretæren orienterte om DNTs epost vedrørende forbundskonferansene høsten 2016.

Foreløpig agenda med dato og hvem man ønsker på besøk fra DNT, sendes innen 1. juli.

**Styrets vedtak:**

**Høstkonferansen i MNTF 2016 legges til Orkdal Tråvpark søndag 30. oktober.**

**Foreløpig agenda**

* **Trav 2020**
* **Rekruttering – flere medlemmer, hesteeiere, starthester**
* **Ponni**
* **Lokalkjøringer 2017**

**MNTF ønsker besøk av sportsjef Jan Hedren og ponniansvarlig Tove Onshuus**

**Sak 7: Nytt fra regionene**

**Møre: lokalkjøring gjennomført med god deltakelse Røhjelløran, Facebook brukes aktivt, neste kjøring er på Sunnmøre Travpark 18. juni hvor det nå jobbes med markedsføring, arrangert skoing av hest med Jørn Morten Kvikstad i 2 dager, planlegger «kurs i foring av hest før og etter løp».**

**Trondheim: det arrangeres rutinekjøringer annenhver tirsdag, ellers er det lite med felles aktiviteter i regionen.**

**Gauldal: stor aktivitet på travparken i Vollmarka, mer enn 100 hester bruker banen til trening, dessverre lite ponniaktivitet og rekruttering av ungdommer. Dette vil det bli satt fokus på.**

**Ponni Nord: trening med ponnier annenhver tirsdag på Nossum fra høsten til våren, skal ha ponnihelg med overnatting i lavvoer og de får besøk fra andre regioner i Midt-Norge, det jobbes med å få støtte til å bygge ponnistall, deltatt på flere lokalkjøringer, stor aktivitet på Nossum, banen har fått utbedret svingene**

**Orkdal: nylig gjennomført lokalkjøring på Tråvparken for Meldal og Orkland, stor treningsaktivitet på banen og rettstrek, har god hjelp i pensjonister og en aktiv banemester, Tråvparken har god økonomi og det jobbes godt, ser frem til totokjøring søndag 7. august**

**Fosen: flere lokalkjøringer er arrangert med god deltakelse på alle baner i regionen, Hestens Dag 2016 ble arrangert 5. juni med ca 400 besøkende, mye aktivitet både med hest og ponni, stor aktivitet i alle klubber og på banene, for sjuende år på rad ble det arrangert hesteorientering med 44 deltakere**

**Sak 8 Forbundssekretærens kvarter**

**Medlemsregister –** meget viktig at lagene går gjennom registrene, sjekker adresser og oppdaterer, husk å melde fra om betalinger direkte til laget til medlemsregister@travsport.no

**Hestens Dag 2016 –** 18 arrangement, giveaways fra DNT mottatt til kontoret og fordelt til lagene

**Purring medlemskontingent –** 105 ubetalte i 2015 og 312 ubetalte for 2016, viktig at lagene følger opp, slik at færrest mulig slettes etter to år med ubetalt

**Kjøreregninger styremedlemmer** - oversikt og skjema utdelt til styret for oppgjør første halvår

**Sak 9. Eventuelt**

**Protokoll fra styremøtene**

Geir Trøan forslo at forbundets protokoller blir skrevet etter samme «mal» som DNTs styreprotokoller.

**Styrets vedtak**

**Protokoller fra styremøtene i MNTF føres som rene protokoller.**

**Innføres fra og med styremøte 07.06.16.**

**Trondheim 08.06.16**

**Sverre Hosen**